La VII Carrera Solidària pels Drets de la Infància, una cita esportiva per a tota la ciutadania
13 de novembre 2023

![](/media/m1ijuagn/img_8846-c.jpg?width=850&height=566.6666666666666)

El departament de Joventut i Infància ha organitzat la VII Carrera Solidària pels Drets de la Infància a favor d'UNICEF. L'esdeveniment està destinat a tota la ciutadania i tindrà lloc el diumenge 19 de novembre a l'entorn del Casal Jove del Port de Sagunt, concretament al carrer Vent de Marinada entre el CEIP Vilamar i el parc dels Xavals.

Esta iniciativa commemora el Dia Universal de la Infància, que és el 20 de novembre i que cada any recorda la rúbrica de la Convenció dels Drets de la Infància, a més de  fomentar l'ajuda a través de la participació ciutadana activa. La jornada estarà repleta d'activitats per a tota la família, des de tallers, animació infantil, jocs… fins a castells inflables.

El regidor de Joventut i Infància, Roberto Rovira, ha agraït enormement la participació de tots els col·laboradors que fan possible la carrera any rere any i ha animat tota la ciutadania a inscriure's a una de les dos modalitats de la Carrera Solidària. «**A més, es podrà gaudir del Festival del còmic de la Comunitat València SPLASH, que estarà situat en el Casal Jove del Port de Sagunt durant tot el cap de setmana**», ha destacat el regidor.

La carrera naix gràcies als grups de participació infantil i adolescent del municipi, que són Dinakids-Consell d’Infància, HRjove-Consell Joves IES i Corresponsals IES, i per part de la Regidoria d'Infància i Joventut i el departament d'Activitat Física, Salut i Esport.

La Carrera Solidària constarà de dos modalitats: una carrera de 5 quilòmetres que s'iniciarà a les 11 hores i una carrera familiar de 2,5 quilòmetres, programada per a les 12 hores. Per a aquelles persones que no desitgen o no puguen córrer, s'habilitarà a més una fila zero a través de la qual hi podran col·laborar.

En la modalitat de 5 quilòmetres es farà lliurament de trofeus per a les tres primeres persones en la categoria masculina i la femenina. També s'atorgaran bons en material esportiu per als centres escolars amb més inscripcions en totes dos modalitats.

Així mateix, el club esportiu amb major nombre d'inscripcions obtindrà un bo en material esportiu. En la modalitat de 2,5 quilòmetres es podrà participar caminant, amb carro de bebé, patinet (no elèctric), amb la seua mascota, etc.

El cost d'inscripció per a la carrera de 5 quilòmetres és de 7 euros per participant, dels quals 4,69 euros es destinaran com a aportació solidària al projecte UNICEF Gotes, per a ajudar UNICEF a portar aigua i sanejament a les escoles de diferents països d'Àfrica.

Per a la carrera familiar de 2,5 quilòmetres, la inscripció serà de 7 euros per adult/a més xiquet/a, amb una contribució solidària de 5,30 euros. Les inscripcions estan disponibles en el lloc web www.sportmaniacs.com.

La recollida de dorsals es durà a terme el dissabte 18 de novembre de 17 a 20 hores i també el mateix dia de l'esdeveniment des de les 10 fins a les 13 hores, abans de l'inici de cada carrera en el punt designat.

*   [](http://www.facebook.com/sharer.php?u=https://aytosagunto.es/va/actualitat/la-vii-carrera-solidaria-pels-drets-de-la-infancia-una-cita-esportiva-per-a-tota-la-ciutadania/ "Facebook")
*   [](http://twitter.com/share?url=https://aytosagunto.es/va/actualitat/la-vii-carrera-solidaria-pels-drets-de-la-infancia-una-cita-esportiva-per-a-tota-la-ciutadania/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-vii-carrera-solidaria-pels-drets-de-la-infancia-una-cita-esportiva-per-a-tota-la-ciutadania/ "Linked In")
*   [](mailto:?body=https://aytosagunto.es/va/actualitat/la-vii-carrera-solidaria-pels-drets-de-la-infancia-una-cita-esportiva-per-a-tota-la-ciutadania/)